सिंधी समाज सूखे रंगों से मनाएगा होली
सिंधी समाज सूखे रंगों से होली मनाएगा। सिंधी पंचायत भवन सिंधी कॉलोनी में 13 मार्च को सामूहिक होली मिलन उत्सव मनाया जाएगा। यह निर्णय समाज की बैठक में लिया।
पंचायत के प्रवक्ता कमल नागपाल ने अध्यक्ष भगवानदास आरतानी ने प्रस्ताव रखा जिसे सर्वसम्मति से स्वीकार किया। जिन परिवारों में साल में गमी हो गई हो, उन्हें समाज के लोगों द्वारा गुलाल लगाया जाएगा। कार्यक्रम सुबह 9.30 से 10.30 बजे तक होगा। एक घंटे के कार्यक्रम पश्चात तीर्थ धाम, बालक धाम, शिव धाम आदि स्थान पर संतों से आशीर्वाद लेंगे। बैठक में गेहीराम सीतलानी, श्याम हेमवानी, ताराचंद जेठवानी, संजय सभनानी, चंद्रलाल वाधवा, रूपचंद डोडानी, राम वासवानी, राजू वाधवा, किशोर लालवानी और शत्रुघ्न वासवानी ने विचार रखे। संचालन घनश्याम वाधवा ने किया।
hin_Deva hin_Deva hin_Deva